钦定古今图书集成/明伦汇编/氏族典/第472卷 > 蔡松年
## 钦定古今图书集成/明伦汇编/氏族典/第472卷 > 蔡松年

按《金史蔡松年传》：“松年，字伯坚。父靖，宋宣和末守燕
山。宗望军至白河，靖以燕山府降元帅府，辟松年为
令史。齐国废，置行台尚书省于汴，松年为行台刑部
郎。天德初，擢吏部侍郎，俄迁户部尚书。海陵迁中都，
徙榷货务以实都城，复钞引法，皆自松年启之。改吏
部尚书，寻拜参知政事，迁尚书右丞，未几为左丞。久”
之，进拜右丞相，封卫国公。正隆四年薨，谥《文简》。